Barêng putrane Willem van Oranje asma Maurits wis jumênêng Stadhouder, wadyabalane wong Walanda tansah mênang. Sang pangeran dadi senapati pinunjul, mbêdhah kutha-kutha akèh. Pêrange ana ing sêgara, bangsa Spanyol iya apês. Prau pêrang gêdhe-gêdhe akèh, sinêbut armada utawa onoverwinnelijke vloot kang kalurugake mênyang nêgara Walanda ing taun 1588 sida kawus ora mrantasi ing gawe, baline mung kari sêprêtêlon tur karusakan bangêt.
